STUDENTSTIPEND  høsten  2021

Et tilbud til deg mellom 20 – 25 år, søknadsfrist 1.okt. 2021.

Høsten 2019 vedtok Kommunestyret å innføre Studentstipend fra skoleåret 20/21, et tilbud til rendøler i aldersgruppen 20-25 år.

Høsten 2020 var det 26 stk som fikk utbetalt Studentstipend.

Du kan søke fra det året du fyller 20.

Stipendet er på kr.5.000,- pr. studieår og utbetales i nov/des.

I tillegg vedtok kommunen å arrangere et årlig treffpunkt for denne aldersgruppa. Dette har ikke vært mulig å gjennomføre  studieåret 20/21 pga smittevernsituasjonen.

Vi håper at dere unge utsetter flyttemelding og at dere opprettholder god kontakt med kommunen og hverandre. Kanskje det også vil inspirere til seinere bosetting, både med partner og barn.

For å motta Studentstipend må du:

* ha bostedsadresse i Rendalen kommune i Folkeregisteret ved

 telledato 1.juli

* fortelle oss hvor og hva du studerer
* gi oss mail-adressen og bankkontonummeret
* sende søknad innen fristen, 1.oktober, se nettsiden vår: Oppvekst/

Vi håper at mange vil benytte seg av tilbudet!

Mvh

Rendalen kommune